
Søknadsmal for midlertidige fravik i tørkesituasjoner 
Før du fyller ut denne søknaden vil vi gjøre oppmerksom på at det er tiltakshavers ansvar å tilpasse produksjonen/forbruket i anlegget sitt ut fra vannressursen. Det er kun ved særskilte forhold NVE gir tillatelse til å gå under LRV og det må derfor komme tydelig fram hvorfor dere befinner dere i den situasjonen dere har kommet opp i og dokumentere dette. Virksomheter som ser at vannreserven begynner å bli knapp bør melde fra og sende søknad til NVE i god tid før vannstand går under LRV. 
For søknader om midlertidige vassdragstiltak, som midlertidige uttak av vann til ulike formål, vedlikehold/rehabilitering av dam og andre fysiske inngrep har vi en egen søknadsmal, se informasjon i Veileder til vannressursloven og NVEs behandling av vassdrags- og grunnvannstiltak.

Informasjon om sensitive arter eller deler av anlegget som bør unntas offentligheten legges i eget vedlegg og merkes. NVE vil da gjøre en vurdering av om innholdet bør unntas offentligheten. Når det gjelder tekniske detaljerte tegninger av dam og lignende er dette ofte ikke nødvendig for å vurdere virkningen av tiltaket på allmenne interesser. Det kan derfor være lurt å avklare med NVE før innsending av søknaden om det er nødvendig å sende inn informasjon som ikke bør offentliggjøres. 
Som tiltakshaver må du selv sikre at forholdet til private rettigheter som kan bli berørt, er ivaretatt, og ev. inngå nødvendige avtaler. 
Søknaden sendes til nve@nve.no.













[Dato for innsendt søknad dd.mm.åååå]

Søknad
[sett inn navn på søker] søker etter vannressursloven, jf. § 8, om midlertidig tillatelse i perioden dd.mm.åååå-dd.mm.åååå til: 
· Midlertidig tillatelse til å gå under konsesjonsgitt LRV eller etablert reguleringspraksis fra kote xx til kote xx i xx vann
· Fravike krav om minstevannføring på xx l/s i xx elv
· Fravik fra alminnelig lavvannføring (jf. vrl. § 10). 
· [ev. andre fravik fra gjeldende konsesjonsvilkår/etablert praksis]
· Gjennomsnittlig vannuttak på xx l/s


Kontaktinformasjon
Søkers navn, adresse og kontaktperson (telefon, epost). 
Beskrivelse av anlegget og tillatelser/etablert praksis
Oppgi eventuell gjeldende konsesjon. For eksisterende tiltak uten konsesjon beskriv etablert praksis og det som det ønskes fravik fra. Beskriv normaltilstand (HRV-LRV, minstevannføring osv.) 
Informasjon om virksomheten (produksjon/forbruk osv.).  
Angi perioden for omsøkt fravik.  
Begrunnelse for søknaden
Årsak til at det søkes om tillatelse
Har bedriften vært i tilsvarende situasjon tidligere, ev. når var dette og ble det gitt tillatelse?
Hvilke verdier/fordeler er det med tiltaket?
Vannforbruk og vannbesparende tiltak
For å vurdere søknaden trenger NVE en detaljert oversikt over vannforbruk, vannstand i magasiner, biomasse og antall fisk i anlegget (gjelder settefiskanlegg) fra de siste tre-seks mnd, og en oversikt over alle vannbesparende tiltak som er iverksatt i forkant av søknaden og når disse ble iverksatt.
Det skal beskrives hva bedriften kan gjøre for å ytterligere redusere vannbehovet og redegjøre for forskjellen mellom planlagt uttak og reelt uttak (for å dokumentere at vannbesparende tiltak er faktisk er iverksatt). 
Hvor lenge (dager/uker) har anlegget vann ut fra dagens situasjon eller uten tilsig til magasinene?
Hvor mye tapping ut over LRV er det behov for og hvor mange dagers produksjon tilsvarer dette uten tilsig til magasinene?
Virkninger for allmenne interesser og planlagte avbøtende tiltak
Beskriv hvilke allmenne interesser som finnes i vassdraget. Hvilke effekter vil det omsøkte tiltaket få på allmenne interesser i vassdraget (f.eks. naturmangfold, økt fare for ras/utgliding, økt erosjon). Er det behov for avbøtende tiltak/kan det iverksettes avbøtende tiltak? 
Tiltak for ikke å havne i en tilsvarende situasjon igjen
Beskriv hvilke tiltak bedriften skal iverksette for å unngå å havne i en slik situasjon igjen


Vedlegg
Kart og skisser som viser hvor tiltaket er planlagt, og omfanget.
Ev. relevante miljørapporter

Kart og skisser som viser hvor tiltaket er planlagt og tiltakets omfang. Kartet skal:
ha tilstrekkelig oppløsning til å være lesbart både på papir og skjerm
inkludere målestokklinjal og nordpil
tydelig vise alle planlagte inngrep og berørte vannforekomster, med symboler som også er leselige i svart/hvitt
vise de samme stedsnavnene og inngrep-/tiltaks-ID-ene som i søknadsteksten
ha en tydelig tegnforklaring

